02016372008990008 


21353 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1637 

20 Αυγούστου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της 5388/92 απόφασης της Νομαρχίας 

Δυτικής Αττικής. 1 

Τροποποίση του Οργανισμού Εσωτερικής Υπηρεσίας 
της Δημοτικής Επιχείρησης Ύδρευσης και Αποχέ¬ 
τευσης Καστοριάς. 2 

Προσθήκη διατάξεως στον ισχύοντα κανονισμό λει¬ 
τουργίας και παροχών ΚΑΦ λιμένος Αργοστολιού 

στο άρθρο 9. 3 

Σύσταση Νομικού Προσώπου στο Δήμο Χανίων με την 
επωνυμία «ΔΗΜΟΤΙΚΗ ΠΙΝΑΚΟΘΗΚΗ ΧΑΝΙΩΝ»... 4 

Έγκριση ΟΕΥ Ε' ΚΑΠΗ Δήμου Χανίων. 5 

Τροποποίηση του 176/1993 Π.Δ/τος σύστασης της 
Δημοτικής Επιχείρησης Ύδρευσης Αποχέτευσης 
Αγίου Νικολάου Ν. Λασιθίου. 6 


ΑΠΟΦΑΣΕΙ Σ 

Αριθ. 36136 (1) 

Τροποποίηση της 5388/92 απόφασης της Νομαρχίας 
Δυτικής Αττικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Εχοντας υπόψη: 

1) Την 5388 / 92 απόφαση της Νομαρχίας Δυτικής Αττι¬ 
κής που δημοσιεύθηκε στο ΦΕΚ 296/92 τ.Β' και αφορά τη 
σύσταση στο Δήμο Αιγάλεω ίδιου Ν.Π. με το όνομα : 

«9η Σχολική Επιτροπή Δήμου Αιγάλεω (11ο, 20ο, 26ο, 
Δημοτικά Σχολεία και 11ο, 24ο Νηπιαγωγεία)», όπως με¬ 
ταγενέστερα τροποποιήθηκε με την αριθ. 38423/18.11.96 
απόφαση της Περιφερειακής Διοίκησης Αθηνών (ΦΕΚ 
1184/96 τΒ). 

2) Την 164/1999 απόφαση του Δημοτικού Συμβουλίου 
του Δήμου Αιγάλεω, αποφασίζουμε: 

Τροποποιούμε το άρθρο 1 της 5388/92 απόφασης της 
Νομαρχίας Δυτικής Αττικής ως εξής : Συστήνουμε στο 
Δήμο Αιγάλεω του Νομού Αττικής ίδιο Νομικό Πρόσωπο 
με το όνομα: 

«9η Σχολική Επιτροπή Δήμου Αιγάλεω (11ο Δημοτικό 
Σχολείο & 11ο Νηπιαγωγείο)». 


Κατά τα λοιπά ισχύει ως έχει η 5388 / 92 απόφαση της 
Νομαρχίας Δυτικής Αττικής όπως μεταγενέστερα τροπο¬ 
ποιήθηκε με την αριθ. 38423/18.11.96 απόφαση της Περι¬ 
φερειακής Διοίκησης Αθηνών. 

Κάλυψη δαπάνης 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Αιγά¬ 
λεω. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 3 Αυγούστου 1999 

Με εντολή Γενικού Γραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 
-Φ- 

Αριθ. 1813 (2) 

Τροποποίση του Οργανισμού Εσωτερικής Υπηρεσίας της 
Δημοτικής Επιχείρησης Ύδρευσης και Αποχέτευσης 
Καστοριάς. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Το Π.Δ. 1195/29.12.80 «Περί συστάσεως δημοτικής ε¬ 
πιχείρησης Ύδρευσης και Αποχέτευσης Καστοριάς». 

2. Τις διατάξεις του άρθρ. 7 του Ν. 1069/80 «Περί κινή¬ 
τρων δια την ίδρυση Επιχειρήσεων Υδρεύσεως και απο- 
χετεύσεως». 

3. Το Π.Δ. 292/92 «Καθορισμός των αρμοδιοτήτων που 
διατηρούνται από τον Υπουργό Εσωτερικών». 

4. Τις διατάξεις του Ν. 2307/95 «Προσαρμογή νομοθε¬ 
σίας αρμοδιότητας Υπουργείου Εσωτερικών στις διατά¬ 
ξεις για τη Νομαρχιακή Αυτοδιοίκηση και άλλες διατάξεις». 

5. Τον ισχύοντα Οργανισμό Εσωτερικής Υπηρεσίας της 
ΔΕΥΑ Καστοριάς όπως διαμορφώθηκε με την αριθ. ΚΒ 
1616/94 (ΦΕΚ251/τ.Β77.4.94) απόφαση Νομάρχη Καστο¬ 
ριάς και τροποποιήθηκε με την αριθ. 2850/98 (ΦΕΚ 
757/24.7.98) απόφαση Γενικού Γραμματέα Περιφέρειας 
Δυτ. Μακεδονίας. 

6. Τις ανάγκες της ΔΕΥΑ Καστοριάς όπως διατυπώνο¬ 
νται στην αρ. 32/99 απόφαση Δ.Σ. της ΔΕΥΑ και την αρ. 
93/99 απόφαση γνωμοδότηση του Δ.Σ. Δήμου Καστο¬ 
ριάς, αποφασίζουμε: 

Εγκρίνουμε την αρ. 32/99 απόφαση του Διοικητικού 
Συμβουλίου της Δημοτικής Επιχείρησης Ύδρευσης απο¬ 
χέτευσης Καστοριάς με την οποία τροποποιείται ο Οργα¬ 
νισμός Εσωτερικής Υπηρεσίας όπως παρακάτω: 

Α. Αντικαθίσταται το ΚΕΦΑΛΑΙΟ Γ Άρθρο 8 - Δ - στ ως 
εξής: 

Κλάδος Κατηγορία Ειδικότητα Αριθμός Εισαγωγ. Καταληκτι- 

θέσεων κλιμάκιο κό 

Μισθωτών Εργατών Εργάτες 12ΥΕ 36ο 19ο 

Γ ενικών εν γένει 

Υπηρεσιών 

Β. Αντικαθίσταται το ΚΕΦΑΛΑΙΟ Δ', Άρθρο 12 Ε.Ι.γ ως 
εξής: 

Ε.ι.γ Προσωπικό ασφαλείας. 

Φύλακες: Ειδικά προσόντα: Απολυτήριο Δημοτικού 
Σχολείου και αποδεικνυόμενη εμπειρία σε αντλιοστάσια 
ύδρευσης - αποχέτευσης. 

Κλητήρες: Ειδικά προσόντα: Απολυτήριο Δημοτικού 
σχολείου. 

Εργάτες: Ειδικά προσόντα: Απολυτήριο Δημοτικού 
Σχολείου και εν ελλείψει αυτού να γνωρίζει ανάγνωση και 
γραφή καθώς και αποδεικνυόμενη εμπειρία στα δίκτυα ύ¬ 
δρευσης και αποχέτευσης. 

Καθαρίστρια:Ειδικά προσόντα: Απολυτήριο Δημοτικού 
σχολείου ή να γνωρίζει ανάγνωση και γραφή. 

Κατά τα λοιπά ισχύει η αρ. ΚΒ 1616/94 (ΦΕΚ 251/τ.Β7 
7.4.94) απόφαση Νομάρχη Καστοριάς όπως τροποποιή¬ 
θηκε με τηναρ. 2850/98 (ΦΕΚ 757/τ.Β'/24.7.98) απόφαση 
Γεν. Γραμ. Περιφ. Δυτ. Μακεδονίας. 

Από την απόφαση αυτή προκαλείται δαπάνη σε βάρος 
του προϋπολογισμού της ΔΕΥΑΚ ύψους 13.446.000 δρχ. 
περίπου κατ’ έτος. 

Η ισχύς της παρούσης απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 8 Ιουλίου 1999 

Ο Γενικός Γραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 

-Φ- 

Αριθ. 2745 (3) 

Προσθήκη διατάξεως στον ισχύοντα κανονισμό λειτουρ¬ 
γίας και παροχών ΚΑΦ λιμένος Αργοστολιού στο άρ¬ 
θρο 9. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις του Κωδ. Νόμου 5167/32 «περί ρυθμί- 
σεως των εις τους Λιμένας φορτοεκφορτωτικών εργα¬ 
σιών», όπως τροποποιήθηκαν και συμπληρώθηκαν μετα¬ 
γενέστερα από τις διατάξεις του Ν.Δ. 1254/49 «περί τρο- 
ποποιήσεως και συμπληρώσεως ενίων διατάξεων των 
περί φορτοεκφορτώσεων νόμων» σε συνδυασμό με τις 
διατάξεις της παραγρ. 8 του άρθρου 38 του Ν. 3239/55. 

2. Τις διατάξεις του άρθρου 1 του Ν.Δ. 532/70 «περί συ¬ 
μπληρώσεως των διατάξεων περί διοικητικής αποκε- 
ντρώσεως σε συνδυασμό με τις διατάξεις της παραγ. 6 
του άρθρου 2 του Β.Δ. 711/70, «περί καθορισμού των δια- 
τηρουμένων υπέρ του Υπουργού και των περιφερειακών 


Αρχών διανομαρχιακού επιπέδου του Υπουργείου Εργα¬ 
σίας αρμοδιοτήτων κατά ταςπαρ. 1 και 4 του άρθρου 1 έ¬ 
ως και κατά το άρθρο 4 του Ν.Δ. 532/70». 

3. Τις διατάξεις περιπτ. γγ εδαφ. 6 παραγρ. 1 του άρ¬ 
θρου 3 του Π.Δ. 369/89 «περί οργανισμού του Υπουργεί¬ 
ου Εργασίας». 

4. Τις διατάξεις του άρθρου 3της αριθ. 13823/11.5.90 α¬ 
πόφασης Υπουργού Εργασίας. 

5. Τις διατάξεις του άρθρου 1 Ν. 2503/30.5.97 ΦΕΚ Α' πε¬ 
ρί μεταβιβάσεως αρμοδιοτήτων στον Γενικό Γραμματέα 
Περιφέρειας Ν.Π.Δ.Δ. κ.λπ. 

6. Απόσπασμα πρακτικού αριθ. 5/16.4.1999 συνεδρία¬ 
σης της Δ.Ε. της ΕΡΦΛ και ΚΑΦ Λιμένος Αργοστολιού που 
υποβλήθηκε στην υπηρεσία μας μετο αριθ. 22/20.4.99 έγ¬ 
γραφο του ΚΑΦ Λιμένος Αργοστολιού. 

7. Την οικονομική δυνατότητα του ΚΑΦ Λιμένος Αργο¬ 
στολιού, αποφασίζουμε: 

Εγκρίνουμε, όπως εις τον αριθ. 46274/1006/1.7.59 (ΦΕΚ 
280/τ.Β') εγκριθέντα κανονισμό Λειτουργίας, Διοικήσεως 
και παροχών του ΚΑΦ Λιμένος Αργοστολιού, όπως τρο¬ 
ποποιήθηκε και ισχύει μέχρι σήμερα, συμπληρωθεί το άρ¬ 
θρο ως ακολούθως: 

Αρθρο 9 

Το ΚΑΦ εγγυάται την εξόφληση δανείων που χορηγού¬ 
νται από τον Λογαριασμό Προστασίας Φορτοεκφορτω¬ 
τών Λιμενεργατών (ΛΠΦΛ) για την αγορά μηχανικών μέ¬ 
σων φορτοεκφορτώσεων και εργαλείων, παραιτούμενο 
του δικαιώματος, της ενστάσεως της διζήσεως (άρθρο 
855Α.Κ.). 

Κάλυψη Δαπάνης: Από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του Κ.Α.Φ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 27 Μαΐου 1999 
Με εντολή Γ ενικού Γ ραμματέα Περιφέρειας 
Ο Διευθυντής 

ΘΩΜΑΣ ΚΟΥΚΟΥΛΕΤΣΟΣ 

- 4 - 

Αριθ. 7259 (4) 

Σύσταση Νομικού Προσώπου στο Δήμο Χανίων με την ε¬ 
πωνυμία «ΔΗΜΟΤΙΚΗ ΠΙΝΑΚΟΘΗΚΗ ΧΑΝΙΩΝ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 190 του Π.Δ. 410/95 «Δη¬ 
μοτικός και Κοινοτικός Κώδικας». 

2. Την 230/99 απόφαση του Δ.Σ. του Δήμου Χανίων, α¬ 
ποφασίζουμε: 

Αρθρο Ιο 

Συνιστούμαι στο Δήμο Χανίων ίδιο Νομικό Πρόσωπο 
Δημοσίου Δικαίου με το όνομα ΔΗΜΟΤΙΚΗ ΠΙΝΑΚΟΘΗ¬ 
ΚΗ ΧΑΝΙΩΝ (άρθρο 190 του Π.Δ. 410/95). 

Αρθρο 2ο 

ΣΚΟΠΟΙ 

Σκοποί του Νομικού προσώπου είναι: 

α) Η ανάπτυξη της πολιτιστικής καλλιτεχνικής και αι¬ 
σθητικής αγωγής του λαού μέσα από τις εικαστικές τέ¬ 
χνες και τις σχετικές με αυτές εκδηλώσεις. 

β) Η προβολή του καλλιτεχνικού χαρακτήρα του έργου 
των Ελλήνων δημιουργών. 

γ) Η εξυπηρέτηση και υποβοήθηση της επιστημονικής 
έρευνας σε θέματα Ιστορίας της Τέχνης, ως και 
δ) Η διάσωση, συντήρηση, εμπλουτισμός και προβολή 
των συλλογών της. 

Οι προαναφερθέντες σκοποί εκπληρούνται: 

Με την συγκέντρωση, αξιολόγηση, συντήρηση και κα¬ 
ταγραφή των έργων που ήδη ανήκουν στο Δήμο Χανιών. 

Με την συγκέντρωση έργων ζωγραφικής, γλυπτικής, 
χαρακτικής, εικόνων και βιβλίων σπανίων εκδόσεων, είτε 
με την αγορά είτε με δωρεών και κληροδοτημάτων. 

• Με την κατά επιστημονική μέθοδο εκθέσεων των και 
τη συγκρότηση των συλλογών κατά τέτοιο τρόπο ώστε να 
εξυπηρετείται η έρευνα και μελέτη του έργου των διαφό¬ 
ρων καλλιτεχνών. 

• Με την οργάνωση εργαστηρίου συντηρήσεως. 

• Με τηγ οργάνωση εκθέσεων, διαλέξεων, καλλιτεχνι¬ 
κών ανταλλαγών και συνεργασία με Μουσεία, Πινακοθή¬ 
κες ή άλλους παρεμφερείς οργανισμούς και φορείς στην 
Ελλάδα και στο Εξωτερικό. 

• Με τη σύνταξη και δημοσίευση μελετών, εργασιών και 
καταλόγων σχετικών με τα έργα της Δημοτικής Πινακο¬ 
θήκης Χανίων και την ιστορία της Τέχνης. 

• Με την ίδρυση, οργάνωση και λειτουργία: 

• Ελευθέρων Καλλιτεχνικών Εργαστηρίων. 

• Βιβλιοθήκης Εικαστικών Τεχνών. 

• Σύγχρονου Πωλητηρίου και 

• Επικοινωνιακού "Οαΐβ" 

Άρθρο 3ο 

ΟΡΓΑΝΑ ΔΙΟΙΚΗΣΗΣ 
Διοικητικό Συμβούλιο. 

1. Η εκλογή των μελών του διοικητικού συμβουλίου γί¬ 
νεται κάθε δύο χρόνια και λήγει σε κάθε περίπτωση με την 
εγκατάσταση των νέων μελών. Μέσα σ’ ένα μήνα από την 
εγκατάσταση των δημοτικών και κοινοτικών αρχών για 
την πρώτη διετία, και ένα μήνα από τη λήξη της θητείας 
των μελών του διοικητικού συμβουλίου, το δημοτικό ή κοι¬ 
νοτικό συμβούλιο συνεδριάζει και εκλέγει κατ’ απόλυτη 
πλειοψηφία του συνολικού αριθμού των μελών του τα μέ¬ 
λη του διοικητικού συμβουλίου κάθε ιδρύματος. Κατά τα 
λοιπά εφαρμόζονται αναλόγως οι διατάξεις του άρθρου 
107 ή των παραγράφων 4 και 5 του άρθρου 103. Του ΠΔ 
410/1995. 

2. Τα εκλεγόμενα μέλη του διοικητικού συμβουλίου πριν 
την εγκατάστασή τους δίνουν εμπρός στον πρόεδρο του 
διοικητικού συμβουλίου τον όρκο που ορίζει το άρθρο 88. 

3. Οι θέσεις μελών του διοικητικού συμβουλίου που μέ¬ 
νουν κενές κατά τη διάρκεια της δημοτικής περιόδου κα¬ 
λύπτονται με μέλη που εκλέγει το δημοτικό συμβούλιο μέ¬ 
σα σε οκτώ ημέρες αφότου η θέση έμεινε κενή. 

4. Τα μέλη του διοικητικού συμβουλίου μπορούν να αντι- 
κατασταθούν κατά τη διάρκεια της θητείας τους, για απο- 
χρώντα λόγο σχετικό με τη λειτουργία του ιδρύματος, ύ¬ 
στερα από απόφαση του δημοτικού συμβουλίου που λαμ- 
βάνεται με την πλειοψηφία του συνόλου των μελών του. 

5. Οι διατάξεις της παραγράφου 5 του άρθρου 91 ε¬ 
φαρμόζονται αναλόγως και για την αναπλήρωση των με- 
λώντου διοικητικού συμβουλίου. 

6. Η ΔΗΜΟΤΙΚΗ ΠΙΝΑΚΟΘΗΚΗ ΧΑΝΙΩΝ διοικείται από 
Διοικητικό Συμβούλιο αποτελούμενο από τα εξής εννέα 
τακτικά και εννέα αναπληρωματικά μέλη: 


α)Το Δήμαρχο ή τον υπεύθυνο Αντιδήμαρχο ή εκπρό¬ 
σωπο που ορίζει ο Δήμαρχος ως Πρόεδρο 
β) Δύο δημοτικούς συμβούλους που ορίζει με απόφασή 
του το Δημοτικό Συμβούλιο. 

γ) Ένα εκπρόσωπο που ορίζει το Επιμ/ριο Εικαστικών 
Τεχνών Ελλάδας. 

δ) Ένα εκπρόσωπο των εργαζομένων στη "ΔΗΜΟΤΙΚΗ 
ΠΙΝΑΚΟΘΗΚΗ" 

ε) Τέσσερεις πολίτες κατοίκους του Δήμου Χανίων με α¬ 
νάλογη δράση ή γνώσεις με το αντικείμενο του οργανι¬ 
σμού που θα ορίζει με απόφασή του το Δημοτικό Συμ¬ 
βούλιο. 

Το Δ.Σ. κατά την πρώτη συνεδρίαση του εκλέγει από τα 
μέλη του τον Αντιπρόεδρο του. 

Πρόεδρος του Δ.Σ. της ΔΗΜΟΤΙΚΗΣ ΠΙΝΑΚΟΘΗΚΗΣ 
είναι ο Δήμαρχος ή αρμόδιος αντιδήμαρχος ή εκπρόσω¬ 
πος που ορίζεται από αυτόν. 

Οι πράξεις του Δ.Σ. της Δημοτικής Πινακοθήκης υπά¬ 
γονται στην εποπτείατου Δήμου Χανίων εφαρμοζομένων 
αναλογικά των διατάξεων του Π.Δ. 410/1995 όπως ισχύει 
κάθε φορά. 

Άρθρο 4ο 

Αρμοδιότητες Διοικητικού Συμβουλίου 

1. Το Διοικητικό Συμβούλιο της Δημοτικής Πινακοθήκης 
κατευθύνει τη δράση του για την εκπλήρωση της απο¬ 
στολής του, διοικεί και διαχειρίζεται την περιουσία και 
τους πόρους του, εγκρίνει και υποβάλλει τον ετήσιο προ¬ 
ϋπολογισμό και απολογισμό, εκπονεί επενδυτικά προ¬ 
γράμματα και προγράμματα ανάπτυξης των δραστηριο¬ 
τήτων της και εν γένει αποφασίζει για κάθε θέμα που είναι 
αρμόδιο από το Νόμο κα τον παρόντα οργανισμό. 

2. Το Διοικητικό Συμβούλιο συνεδριάζει τακτικά κάθε 
μήνα τουλάχιστον μία φορά ή συχνότερα εφόσον αυτό 
κριθεί αναγκαίο από τον Πρόεδρο ή το ζητήσει εγγράφως 
το ένα τρίτο (1/3) των μελών του. Στην τελευταία περί¬ 
πτωση, ο Πρόεδρος ή κωλυομένου αυτού ο Αντιπρόε¬ 
δρος υποχρεούται να συγκαλέσει το Διοικητικό Συμβού¬ 
λιο σε συνεδρίαση έξι ημερών από την υποβολή της σχε¬ 
τικής αίτησης. 

3. Το Διοικητικό Συμβούλιο συγκαλείται σε συνεδρίαση 
από τον Πρόεδρο ή εφόσον αυτός κωλύεται, από τον Α¬ 
ντιπρόεδρο με γραπτή πρόσκληση στην οποία αναγρά¬ 
φονται ο τόπος, ο χρόνος και τα θέματα της ημερήσιας 
διάταξης της συνεδρίασης. Η πρόσκληση επιδίδεται 
στους Συμβούλους τρεις τουλάχιστον ολόκληρες ημέρες 
πριν από τον μέρα που ορίζεται η συνεδρίαση. Επίσης 
πρόσκληση δεν απαιτείται εφόσον το Διοικητικό Συμβού¬ 
λιο με απόφαση του ορίσει τακτές ημέρες συνεδριάσεων 
γνωστές στα μέλη του. Η πρόσκληση κοινοποιείται και 
στο Δήμο Χανίων. 

4. Μέλη του Διοικητικού Συμβουλίου που αδυνατούν να 
συμμετάσχουν στην συνεδρίαση υποχρεούνται να ενημε¬ 
ρώσουν άμεσα την Γραμματεία του Διοικητικού Συμβου¬ 
λίου με ευθύνη της οποίας ειδοποιούνται τα αντίστοιχα α¬ 
ναπληρωματικά μέλη προκειμένου να παρευρεθούν στη 
συνεδρίαση. 

5. Τα θέματα που συζητούνται στις συνεδριάσεις είναι 
τα προβλεπόμενα στην ημερήσια διάταξη και θέματα που 
τυχόν έχει ζητήσει κάποιος από τους μετέχοντες στη συ¬ 
νεδρίαση, με αίτησή του προς αυτόν που πριν την κατάρ¬ 
τιση της ημερήσιας διάταξης. Συζήτηση και λήψη αποφά¬ 
σεων σε θέματα μη προβλεπόμενο στην ημερήσια διάτα- 

ξη μπορεί να γίνει μόνο σε εξαιρετικές και κατεπείγουσες 
περιπτώσεις και εφ’ όσον συμφωνεί στην διενέργεια της 
συζήτησης η απόλυτη πλειοψηφία του συνολικού αριθ¬ 
μού μελών του. 

6. Το Διοικητικό Συμβούλιο βρίσκεται σε απαρτία όταν 
οι παρόντες αποτελούν την απόλυτη πλειοψηφία του συ¬ 
νολικού αριθμού των μελών του και αποφασίζει με την α¬ 
πόλυτη πλειοψηφία των παρόντων μελών του. Σε περί¬ 
πτωση ισοψηφίας επικρατεί η ψήφος του Προέδρου του 
Διοικητικού Συμβουλίου. Η άρνηση ψήφου ή η αποχή λο¬ 
γίζεται ως αρνητική ψήφος. Η ψηφοφορία ενεργείται φα¬ 
νερά εκτός από τις περιπτώσεις που ο νόμος ορίζει να εί¬ 
ναι μυστική και δεν επιτρέπεται διακοπή ψηφοφορίας για 
να δικαιολογήσει ο Σύμβουλος την ψήφο του, παρά μόνο 
μετά την ψηφοφορία με δήλωσή του, 

7. Κατά τις συνεδριάσεις του Διοικητικού Συμβουλίου 
τηρούνται πρακτικά στα οποία καταχωρούνται υποχρεω¬ 
τικά οι γνώμες της πλειοψηφίας και της μειοψηφίας. Τα 
πρακτικά κάθε συνεδρίασης προσυπογράφονται υπο¬ 
χρεωτικά από όλα τα παρόντα στη συνεδρίαση μέλη. 

8. Οι αποφάσεις του Διοικητικού Συμβουλίου είναι ε¬ 
κτελεστές από τη λήψη τους και κοινοποιούνται άμεσα 
στον οικείο ΟΤΑ και όπου αλλού από το Νόμο ορίζεται. 

9. Το Διοικητικό Συμβούλιο με απόφασή του καταρτίζει 
τον Οργανισμό Εσωτερικής Υπηρεσίας και κανονισμό λει¬ 
τουργίας επί των οποίων θα εκφέρει τη γνώμη του το Δη¬ 
μοτικό Συμβούλιο. 

Άρθρο 5ο 

Αρμοδιότητες Προέδρου του Διοικητικού Συμβουλίου 

1. Ο Πρόεδρος του Διοικητικού Συμβουλίου έχει τις α¬ 
κόλουθες αρμοδιότητες: 

α) Επιμελείται της εκτέλεσης των αποφάσεων του Διοι¬ 
κητικού Συμβουλίου. 

β) Συγκαλεί σε συνεδρίαση το Διοικητικό Συμβούλιο και 
εισηγείται τα θέματα που, είναι για συζήτηση, 

γ) Παρακολουθεί και κατευθύνει τη λειτουργία του νο¬ 
μικού προσώπου σύμφωνα με τις αποφάσεις του Διοικη¬ 
τικού Συμβουλίου και τις κατευθύνσεις του Δήμου Χα¬ 
νιών. 

δ) Προΐσταται και κατευθύνει τη λειτουργία της Δημοτι¬ 
κής Πινακοθήκης και εκδίδει τις πράξεις που αφορούν το 
προσωπικό του και είναι πειθαρχικά Προϊστάμενος αυ¬ 
τού. 

ε) Εγκρίνει την ενέργεια δαπανών που έχουν αποφασι- 
σθεί από το ΔΣ και εκδίδει τα χρηματικά εντάλματα πλη¬ 
ρωμών της Δημοτικής Πινακοθήκης. 

στ) Εκπροσωπεί τη Δημοτικής Πινακοθήκη σε κάθε Δι¬ 
καστήριο και Δημόσια Αρχή. Υπογράφει τα έγγραφα και 
τις συμβάσεις της Δημοτικής Πινακοθήκης. 

ζ) Αποφασίζει για τη λήψη εκτάκτων μέτρων και υπο¬ 
βάλλει τις σχετικές αποφάσεις για έγκριση στο Διοικητικό 
Συμβούλιο. 

η) Τον Πρόεδρο εφόσον κωλύεται αναπληρώνει ο Αντι¬ 
πρόεδρος του Διοικητικού Συμβουλίου. 

2.0 Πρόεδρος του Διοικητικού Συμβουλίου μπορεί με 
πράξη του που δημοσιεύεται σύμφωνα με την παράγρα¬ 
φο 3 του άρθρου 115 Π.Δ. 410/95 να μεταβιβάσει ορισμέ¬ 
νες από τις αρμοδιοτητές του σε μέλος της εκτελεστικής 
επιτροπής ή στο γενικό διευθυντή, που τυχόν προβλέπε- 
ται από τον οργανισμό της Δημοτικής Πινακοθήκης ή σε 
άλλο ανώτατο ή ανώτερο υπάλληλό του. 


Αρθρο 6ο 

ΕΚΤΕΛΕΣΤΙΚΗ ΕΠΙΤΡΟΠΗ 

Το Διοικητικό Συμβούλιο της Δημοτικής Πινακοθήκης ε¬ 
κλέγει με μυστική ψηφοφορία τριμελή εκτελεστική επι¬ 
τροπή που αποτελείται από τον πρόεδρο ή τον αντιπρόε¬ 
δρο και δύο μέλη του διοικητικού συμβουλίου. 

Τα τακτικά καθώς και δύο αναπληρωματικά μέλη της ε¬ 
κτελεστικής επιτροπής εκλέγονται από το διοικητικό συμ¬ 
βούλιο με σχετική πλειοψηφία και η θητεία τους είναι διε¬ 
τής. Η εκλογή γίνεται ευθύς μόλις το διοικητικό συμβού¬ 
λιο καταρτισθεί σε σώμα. 

Η εκτελεστική επιτροπή έχει ως προς τη διοίκηση της 
Δημοτικής Πινακοθήκης αρμοδιότητες δημαρχιακής επι¬ 
τροπής. 

Αρθρο 7ο 

ΠΟΡΟΙ ΤΗΣ ΔΗΜΟΤΙΚΗΣ ΠΙΝΑΚΟΘΗΚΗΣ ΧΑΝΙΩΝ 

Πόροι του Νομικού Προσώπου θα είναι: 

α) Ετήσια επιχορήγηση του Δήμου. 

β) Κάθε φύσεως συνδρομές, χορηγίες, εισφορές, δω¬ 
ρεές, κληρονομιές και κληροδοτήματα. 

γ) Εισπράξεις από τυχόν αντίτιμο των υπηρεσιών ή δι- 
καωμάτων χρήσης πραγμάτων που παρέχονται από το 
νομικό πρόσωπο. 

δ) Πρόσοδοι από τη δική του περιουσία. 

ε) Κάθε παροχή του κράτους. 

στ) Κάθε άλλη νόμιμη πρόσοδος. 

ζ) Τυχόν δημοτικό πολιτιστικό τέλος που, θα θεσπίζεται 
με απόφαση του Δημοτικού Συμβουλίου. 

Αρθρο 8ο 

ΠΡΟΣΩΠΙΚΟ ΤΗΣ ΔΗΜΟΤΙΚΗΣ ΠΙΝΑΚΟΘΗΚΗΣ ΧΑΝΙΩΝ 

Η πλήρωση των κενών θέσεων του ΟΕΥ γίνεται με τις ι- 
σχύουσες κάθε φορά διατάξεις για το διορισμό και την 
πρόσληψη προσωπικού στους ΟΤΑ Α' βαθμού. 

Τα ειδικότερα τυπικά προσόντα διορισμού του, προσω¬ 
πικού είναι τα προβλεπόμενα από το 37α /87 και 22/90 
Προεδρικά Διατάγματα (ΦΕΚ 11/Α87, 7/Α/90). 

Αρθρο 9ο 

ΠΡΟΫΠΟΛΟΓΙΣΜΟΣ - ΔΙΑΧΕΙΡΗΣΗ - ΕΡΓΑ - 
ΠΡΟΜΗΘΕΙΕΣ 

1. Ο Προϋπολογισμός εσόδων και εξόδων της Δημοτι¬ 
κής Πινακοθήκης προσδιορίζει τα έσοδα και καθορίζει τα 
όρια των εξόδων για κάθε οικονομικό έτος, το οποίο και 
καθορίζει τα όρια των εξόδων για κάθε οικονομικό έτος, 
το οποίο αρχίζει τηγ πρώτη Ιανουάριου και λήγει την 31 
Δεκεμβρίου κάθε έτους. 

2. Ο Προϋπολογισμός εγκρίνεται από το Διοικητικό 
Συμβούλιο και η απόφαση αυτή εγκρίνεται από το Δημο¬ 
τικό Συμβούλιο του Δήμου Χανίων. 

3. Οι διατάξεις που ισχύουν για τους Δήμους σχετικά με 
τον προϋπολογισμό, τον απολογισμό, την ταμιακή διαχεί¬ 
ριση, τα δάνεια, την περιουσία και την εν γένει διαχείριση 
εφαρμόζονται και στη Δημοτική Πινακοθήκη. 

4. Για τα έργα και τις μελέτες έργων της Δημοτικής Πι¬ 
νακοθήκης εφαρμόζονται οι διατάξεις περί έργων και με¬ 
λετών ΟΤΑ. 

5. Οι προμήθειες εκτελούνται σύμφωνα με τις κάθε φο¬ 
ρά ισχύουσες διατάξεις περί προμηθειών ΟΤΑ και των 
ΝΠΔΔτους. 

6 Κατά την εκτέλεση του προϋπολογισμού στην διάρ¬ 
κεια του οικονομικού έτους το Διοικητικό Συμβούλιο εχει 

ιδιαίτερη υποχρέωση να μεριμνά για την κάλυψη των δα¬ 
πανών που αποσκοπούν στη βασική εκπλήρωσή του σκο¬ 
πού της Δημοτικής Πινακοθήκης και να ενεργεί την εν γέ- 
νει διαχείριση με πιστή τήρηση των διαδικασιών που προ- 
βλέπονται από την ισχύουσα νομοθεσία. 

Αρθρο 10ο 
ΤΕΛΙΚΕΣ ΔΙΑΤΑΞΕΙΣ 

Κάθε θέμα που αναφέρεται στη λειτουργία της Δημοτι¬ 
κής Πινακοθήκης και δεν περιλαμβάνεται στον παρόντα 
κανονισμό ρυθμίζεται με απόφαση του Διοικητικού Συμ¬ 
βουλίου του, η οποία εγκρίνεται από το Δημοτικό Συμ¬ 
βούλιο του Δήμου Χανιών. 

Από τις διατάξεις της απόφασης αυτής προκαλείται δα¬ 
πάνη εις βάρος του πρ/σμού του Δήμου το ύψος του ο 
ποιου δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 20 Ιουλίου 1999 

Ο Γενικός Γραμματέας Περιφέρειας 
ΒΑΣΙΛΕΙΟΣ ΒΑΛΑΣΟΠΟΥΛΟΣ 

-Φ- 

Αριθ. 6161 (5) 

Έγκριση ΟΕΥ Ε' ΚΑΠΗ Δήμου Χανίων 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως α- 
ντικαταστάθηκε με τα άρθρα 26 του Ν. 1832/89 και 8 παρ. 
5τουΝ. 2307/95. 

2. Τις όμοιες του Ν. 1586/86. Ν. 2190/94 και του Π.Λ. 
22/90. 

3. Την 47/98 απόφαση του Δ.Σ. του Ε' ΚΑΠΗ Χανίων με 
την οποία εγκρίνει τον Ο.Ε.Υ. 

4. Την 3/πρ. 37/17.11.98 θετική γνωμοδότηση του Υπη¬ 
ρεσιακού Συμβουλίου του άρθρου 14 παρ. 9 του Ν. 
1586/86 και άρθρο 34 παρ. 14 και 37 του Ν. 2190/94 απο¬ 
φασίζουμε: 

Καταρτίζουμε τον Ο.Ε.Υ. του Ε ΚΑΠΗ Δήμου Χανίων ως 
εξής: 

Άρθρο 1 ο 

Οι υπηρεσίες του Ε' ΚΑΠΗ Δήμου Χανίων απαρτίζονται 
από: 

1. ΚΟΙΝΩΝΙΚΗ - ΔΙΟΙΚΗΤΙΚΗ ΥΠΗΡΕΣΙΑ 

2. ΥΓΕΙΟΝΟΜΙΚΗ ΥΠΗΡΕΣΙΑ 

Αρθρο 2ο 

1. ΚΟΙΝΩΝΙΚΗ - ΔΙΟΙΚΗΤΙΚΗ ΥΠΗΡΕΣΙΑ 
α) Γραφείο Κοινωνικής Υπηρεσίας 
β) Γραφείο Ιατροφαρμακευτικής Περίθαλψης 
γ) Γραφείο Φυσικοθεραπείας 
δ) Γραφείο Εργοθεραπείας 

Αρθρο 3ο 

Οι θέσεις του Προσωπικού του Ε' ΚΑΠΗ Δήμου Χανίων 
διαρθρώνονται όπως παρακάτω: 

Α. ΠΡΟΣΩΠΙΚΟ ΚΟΙΝΩΝΙΚΗΣ ΔΙΟΙΚΗΤΙΚΗΣ ΥΠΗ¬ 
ΡΕΣΙΑΣ 

1. Κλάδος Τ.Ε 2 Κοινωνικών Λειτουργών δύο (2) θέσεις, 
με βαθμό Δ-Α. 


Β. ΥΓΕΙΟΝΟΜΙΚΟ ΠΡΟΣΩΠΙΚΟ 

1. Κλάδος Τ.Ε 10 Φυσικοθεραπευτών μία (1) θέση, με 
βαθμό Δ-Α. 

2. Κλάδος Τ.Ε6 Επισκεπτριών αδελφών μία (1) θέση με 
βαθμό Δ-Α. 

3. ΚλάδοςΤ Ε18 Εργοθεραπευτών μία (1) θέση, με βαθ¬ 
μό Δ-Α. 

4. Κλάδος Υ.Ε 15 Οικογενειακών Βοηθών δύο (2) θέσεις 
με βαθμό Ε-Β. 

Γ, ΕΠΟΧΙΑΚΟ ΠΡΟΣΩΠΙΚΟ 

Ι.Έναν(Ι) Κοινωνικό Λειτουργό με δίπλωμα Τ.Ε.!. αντί¬ 
στοιχης ειδικότητας. 

2. Έναν Φυσιοθεραπευτή με Δίπλωμα Τ.Ε.Ι. αντίστοι 
χης ειδικότητας. 

3. Μια (1) Επισκεπτρια Αδελφή η Νοσηλευτή με Δίπλω¬ 
μα Τ.Ε.Ι. αντίστοιχης ειδικότητας. 

4. Εναν (1) Εργοθεραπευτή/ρια με Δίπλωμα Τ.Ε,!. αντί¬ 
στοιχης ειδικότητας. 

5. Έναν (1) Οικογενειακό Βοηθό στοιχειώδους εκπαί¬ 
δευσης. 

Αρθρο 4ο 

Προϊστάμενος όλου του Προσωπικού είναι ο Πρόεδρος 
του Διοικητικού Συμβουλίου 

Αρθρο 5ο 

Ο τρόπος πρόσληψης και τυπικά προσόντα, οι υποχρε¬ 
ώσεις και τα δικαιώματα του προσωπικού προβλέπονται 
απο τις διατάξεις των Ν. 1188/80 και 1586/86 περί κατα 
στάσεως Προσωπικού Ο.Τ.Α. και τις εκάστοτε ισχύουσες 
διατάξεις. 

Άρθρο 6ο 

Οι αρμοδιότητες του προσωπικού του ΚΑΠΗ είναι οι πα¬ 
ρακάτω: 

1. Της Κοινωνικής - Διοικητικής Υπηρεσίας προΐσταται ο 
Κοινωνικός Λειτουργός του Κέντρου ο οποίος έχει τις πα¬ 
ρακάτω αρμοδιότητες. 

α) Έχει την ευθύνη τήρησης της εισερχόμενης και ε 
ξερχόμενης αλληλογραφίας, τηρεί το Αρχείο του ΚΑΠΗ 
και έχει την Διοικητική ευθύνη της εύρυθμης λειτουργίας 
των Υπηρεσιών και ασκεί την λογιστική Υπηρεσία του Κέ¬ 
ντρου. 

Επίσης φέρει την ευθύνη τήρησης και διεκπεραίωσης 
των Ποακτικώντου Δ.Σ. του ΚΑΠΗ). 

β) Συνεργάζεται μετά μέλη με σκοπό να συμβάλλει στην 
αντιμετώπιση τυχόν ψυχολογικών, ατομικών ή οικογενει¬ 
ακών προβλημάτων σεβόμενος την προσωπικότητα, την 
αξιοπρέπεια και τα δικαιώματα του μέλους. 

γ) Συνεργάζεται με τη Διοίκηση του Κέντρου και έχει την 
ευθύνη γιο, την οργάνωση, εκπαίδευση και αξιοποίηση 
των εθελοντών καθώς και τη διοικητική και μόνο παρακο¬ 
λούθηση της πρακτικής ασκήσεων των σπουδαστών των 
Σχολών Κοινωνικής Εργασίας και άλλων σπουδαστών πα- 
ραιατρικών επαγγελμάτων, που τυχόν θα εκπαιδεύονται 
στο Κέντρο. 

δ) Έχει την ευθύνη της επικοινωνίας με τους τοπικούς 
παράγοντες της περιοχής και της πόλης που λειτουργεί 
το Κέντρο με σκοπό τη διαφώτιση και συμμετοχή στους 
στο πρόγραμμα. 

ε) Οργανώνει σύμφωνα με το εγκεκριμένο πρόγραμμα 
τις διάφορες εκδηλώσεις, ψυχαγωγικές, μορφωτικές 
κ.λ.π. του Κέντρου στα πλαίσια καλής συνεργασίας, με 

τους Δημότες ή Πολίτες εθελοντές, εφόσον υπάρχουν, 
και με τα μέλη και γενικά αντιμετωπίζει κάθε έκτακτο θέ¬ 
μα που αφορά τη λειτουργία του Κέντρου. 

ζ) Στην Υγειονομική Υπηρεσία του Κέντρου προΐσταται 
η Επισκέπτρια αδελφή, κατά προτίμηση, ή Νοσηλεύτρια 
της οποίας ί ο έργο είναι το εξής: 

η) Να βοηθά τον Ιατρό τις ημέρες και τις ώρες που λει¬ 
τουργεί το Ιατρείο. 

θ) Μαζί με το γιατρό έχει την ευθύνη για τη φύλαξη και 
διαχείρηση του φαρμακευτικού και υγειονομικού υλικού 
του Κέντρου. 

ι) Μαζί με γο γιατρό έχει την ευθύνη για τη φύλαξη και 
διαχείρηση ι ου φαρμακευτικού και υγειονομικού υλικού 
του Κέντρου. 

κ) Επισκέπτεται με εντολή του ιατρού, τα μέλη στο σπί¬ 
τι τους και παρέχει νοσηλευτικές φροντίδες και οδηγίες. 

λ) Επισημαίνει τις περιπτώσεις των μελών που χρειάζο¬ 
νται οδηγίες και παρέχει πληροφορίες, σχετικά με θέμα¬ 
τα ατομικής και δημόσιας υγείας. Γενικά επιλαμβάνεται 
με κάθε θέμα υγείας που αφορά τα μέλη και τις οικογέ¬ 
νειες τους. 

Στο Φυσικοθεραπευτήριο του Κέντρου, προΐσταται ο 
Φυσιοθεραπευτής ο οποίος ύστερα από γραπτή ε¬ 
ντολή του ιατρού, εφαρμόζει φυσιοθεραπευτική α¬ 
γωγή στα μέλη του Κέντρου που έχουν ανάγκη απ’ αυ¬ 
τήν. 

Φυσιοθεραπευτική αγωγή μπορεί να εκτελεστεί στο 
σπίτι μελών, σε έκτακτες και ειδικές ανάγκες τους, που 
κρίνει ο ιατρός. 

Στο Εργοθεραπευτήριο προΐσταται ο εργοθεραπευτής, 
ο οποίος έχει ως έργο του την αξιοποίηση και τη δραστη- 
ριοποίηση του μέλους, για δημιουργική απασχόληση και 
παραγωγικό έργο, με σκοπό και την οικονομική ενίσχυση 
του μέλους. 

Επίσης βοηθά το μέλος στην άσκηση για αυτοεξυπηρέ¬ 
τηση και στην ανάπτυξη ειδικών ενδιαφερόντων. 

Ο εργοθεραπευτής μπορεί να παρέχει τις υπηρεσίες 
του και στο σπίτι του μέλους, όταν υπάρχει ειδική για τού¬ 
το ανάγκη. 

6. Η Οικογενειακή βοηθός, προσφέρει τις υπηρεσίες 
της κυρίως στο σπίτι των μελών, για τις περιπτώσεις που 
ζουν μόνοιτους και έχουν ιδιαίτερες ανάγκες βοήθειας. Η 
βοήθεια περιορίζεται στην παροχή υπηρεσιών μέσα στο 
σπίτι όπως είναι π.χ. ελαφρό μαγείρεμα, καθαριότητα, 
προμήθεια τροφίμων και διάφορες άλλες μικροεξυπηρε- 
τήσεις έξω από το σπίτι. 

Μεριμνά πάντα για την καθαριότητα και τον ευπρεπισμό 
όλων των χωρων του ΚΑΠ Η. 

7. Το Κέντρο Ανοικτής Προστασίας του Δήμου μπορεί 
να χρησιμοποιηθεί σαν Κέντρο Πρακτικής ασκήσεως 
σπουδαστών Σχολών Κοινωνικής Εργασίας και άλλων πα- 
ραιατρικών επαγγελμάτων. 

8. Ανάμεσα στις δραστηριότητες του Κέντρου είναι η κι¬ 
νητοποίηση. εκπαίδευση και χρησιμοποίηση φορέων και 
εθελοντικού προσωπικού, σ’ όλα τα προγράμματα, που 
θα προέρχονται κατά προτίμηση από το Δήμο και την πε¬ 
ριοχή που λειτουργεί το Κέντρο. 

9. Η Ταμειακή Υπηρεσία ασκείται από τη Ταμειακή Υπη¬ 
ρεσία του Δήμου Χανίων. 

Από τις διατάξεις της απόφασης αυτής, προκαλείται 
δαπάνη εις βάρος του προϋπολογισμού του Ε Κ.Α.Π.Η. 
το ύψος της οποίας δεν μπορεί να προσδιορισθεί. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 20 Ιουλίου 1999 

Με εντολή Γενικού Γραμματέα Περιφέρειας 
Η Γενική Διευθύντρια 
ΜΑΡΙΑ ΛΥΓΙΔΑΚΗ - ΙΩΑΝΝΙΔΟΥ 
-♦- 

Αριθ. 1220 (6) 

Τροποποίηση του 176/1993 Π.Δ/τος σύστασης της Δημο¬ 
τικής Επιχείρησης Ύδρευσης Αποχέτευσης Αγίου Νι¬ 
κολάου Ν. Λασιθίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις: 

α) Των άρθρων 1 παρ.2 και 3, 2 παρ. 2 και 3 παρ. 2 των 
Ν. 1069/80. 

β) Του άρθρου 6 παρ.1 του Ν.2307/1995. 
γ) Του άρθρου 1 παρ.1 του Ν.2647/98. 
δ) Του άρθρου 278 του Π.Δ. 410/95. 
ε) Του Π.Δ. 176/12.4.93, περί συστάσεως στο Δήμο Αγί¬ 
ου Νικολάου του Νομού Λασιθίου ενιαίας επιχείρησης Ύ¬ 
δρευσης και Αποχέτευσης (ΦΕΚ 65/28.4.1993 τεύχος Α'). 

2. Την αριθμ.25027/1984 απόφαση του Υπουργού Εσω¬ 
τερικών (ΦΕΚ Β' 244/84) 

3. Το γεγονός ότι από τις διατάξεις της παρούσης δεν 
προκαλείται δαπάνη σε βάρος του προϋπολογισμού του 
Δήμου και της Επιχείρησης. 

4. Την υπ’αριθμ.5972113.8.1998 αιτόφασής μας «Ορι¬ 
σμός Εισηγητών και μεταβίβαση εξουσίας υπογραφής» 
με εντολή Γενικού Γ ραμματέα. 

5. Την αριθμ.46/99 απόφαση του Δημοτικού Συμβουλί¬ 
ου με την οποία τροποποιείται η συστατική πράξη της Δη¬ 
μοτικής Επιχείρησης Ύδρευσης Αποχέτευσης Αγίου Νι¬ 
κολάου, μόνο ως προς τον αριθμό των μελών του Διοικη¬ 
τικού Συμβουλίου αυτής, αποφασίζουμε: 

Τροποποιούμε το αριθμ.176/1993 (ΦΕΚ τόμος Α' 
65/28.4.93 ) Π.Δ.με το οποίο συστάθηκε η Δημοτική Επι¬ 
χείρηση Ύδρευσης - Αποχέτευσης Αγίου Νικολάου, όπως 
παρακάτω: 

Άρθρον3παρ. 1. 

Η Δημοτική Επιχείρηση Διοικείται από πενταμελές Διοι¬ 
κητικό Συμβούλιο, ως εξής: 

1. Από τον Δήμαρχο Αγίου Νικολάου, ή άλλο αιρετό ή μη 
μέλος σαν πρόεδρος που ορίζεται από το Δήμαρχο. 

2. Από τρεις (3) Δημοτικούς Συμβούλους, που ορίζονται 
με τους αναπληρωτές τους από το Δημοτικό Συμβούλιο. 

3. Από τέσερις (4) Δημότες που ορίζονται με τους ανα¬ 
πληρωτές τους από το Δημοτικό Συμβούλιο. 

4. Από ένα (1) εκπρόσωπο του Εμπορικού και Βιομηχα¬ 
νικού Επιμελητηρίου Λασιθίου. 

Κατά τα λοιπά, ισχύει το αριθμ. 176/12.4.93 Π.Δ. 

Από τις διατάξεις της απόφασης αυτής, δεν προκαλεί- 
ται δαπάνη στον προϋπολογισμό του Δήμου έτους 1999. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αγ. Νικόλαος, 29 Ιουλίου 1999 
Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΜΑΡΙΑ ΛΥΓΙΔΑΚΗ - ΙΩΑΝΝΙΔΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΕΕΧ 223211 ΥΡΕΤ ΘΒ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙίρ. νννννν.θΐ.^ 

β“ΓΤ13ίΙ: ην35 <α) θΐ.Τ)Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α Ε. - Ε.Π.Ε. 5235 761 

5230 841 

Πληροφορίες δημοσιευμάτων λοιπών Φ.Ε.Κ 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ, 5248 141 

Βιβλιοθήκη παλαιών Φ.Ε Κ. 5248 188 

Οδηγίες για δημοσιεύματα Α.Ε. - Ε.Π Ε. 5248 735 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 1 

| 

| 

1 .. _ . .. 

ΘΕΣΣΑΛΟΝΙΚΗ 

Βασ. Όλγας 227 Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ 185 31 4135,228 

ΠΑΤΡΑ 

Κορίνθου 327 - Τ.Κ 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ, 691 00 (0531) 22 858 

ΛΑΡΙΣΑ 

Διοικητήριο Τ.Κ. 41 1 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127/89 120 

ΗΡΑΚΛΕΙΟ 

Πλ Ελευθερίας 1, Τ.Κ 71 1 10 (081)396 223 

ΛΕΣΒΟΣ 

Πλ Κωνσταντινουπόλεως Τ,Κ. 811 00 Μυτιλήνη 

(0251) 46 888/47 533 

ί ΤΙΜΗ ΦΥΛΛΩΝ ' Μέχρι 8 σελίδες 200 δρχ. 

ΕΦΗΜΕΡίΔΟΣ ΤΗΣ ΚΥΒΕΡΝΗΣΕΩΣ Λ ' ο \ 'χ < ^ * 0 , , 

• Απο 8 σελίδες και ανω προσαυξηση 100 δρχ. ανα δσελιδο η μέρος αυτου 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 


60.000 δρχ 

3.000 δρχ 

Β' (Υπουργικές αποφάσεις κ.λπ) 


70.000 « 

3.500 » 

Γ (Διορισμοί, απολύσεις κ.λπ. Δημ. Υπαλλήλων) 


15.000 » 

750 » 

Δ (Απαλλοτριώσεις, πολεοδομία κ.λπ.) 


70.000 » 

3.500 » 

Αναπτυξιακών Πράξεων (Τ Α.Π.Σ.) 


30.000 » 

1.500 » 

Ν.Π.Δ.Δ. (Διορισμοί κ.λπ, προσοοπικού Ν.Π.Δ.Δ.) 


15.000 » 

750 » 

Παράρτημα (Προκηρύξεις θέσεων ΔΕΠ κ.τλ.) 


5 000 » 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 


10 000 - 

500 » 

Ανώτατου Ειδικού Δικαστηρίου (Α.Ε.Δ.) 


3.000 » 

150 »* 

Προκηρύξεων Α.Σ.Ε,Π. 


10.000 » 

500 » 

Ανωνύμων Εταιρειών & Ε.Π.Ε. 


250.000 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α,Ε. & Ε.Π.Ε. | 

1 

250.000 » 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγυα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΓΊΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσο της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτ ών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* * Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

[_ Οι υπηρεσίες εξυπ ηρέτησης των πολιτών λειτουργούν καθημερινά από 08.00 έως 13,00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 









